ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 σχετικά με αίτηση εξαίρεσης που υπέβαλε το Μεγάλο Δουκάτο του Λουξεμβούργου βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (98/468/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), και ιδίως το άρθρο 8 παράγραφος 2 στοιχείο γ), και το άρθρο 13 παράγραφος 3, Εκτιμώντας: ότι η αίτηση που υπέβαλε το Μεγάλο Δουκάτο του Λουξεμβούργου στις 6 Νοεμβρίου 1997 και παρέλαβε η Επιτροπή στις 10 Νοεμβρίου 1997 περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) της οδηγίας 7 ότι η εν λόγω αίτηση αφορά τη λειτουργία τύπου οχημάτων κατηγορίας Μ1, με συμπιεσμένο φυσικό αέριο 7 ότι είναι βάσιμοι οι επικαλούμενοι στην αίτηση λόγοι, δηλαδή ότι αυτά τα συστήματα καυσίμου δεν πληρούν τις απαιτήσεις των σχετικών οδηγιών, και ιδίως της οδηγίας 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών οι οποίες αφορούν τα μέτρα που πρέπει να ληφθούν κατά της μόλυνσης του αέρα από τα αέρια που προέρχονται από κινητήρες με επιβαλλόμενη ανάφλεξη με τους οποίους είναι εφοδιασμένα τα μηχανοκίνητα οχήματα (2), ούτε τις απαιτήσεις της οδηγίας 80/1268/ΕΟΚ του Συμβουλίου, της 16ης Δεκεμβρίου 1980, για την προσέγγιση των νομοθεσιών των κρατών μελών σχετικά με την κατανάλωση καυσίμων των μηχανοκίνητων οχημάτων (3) 7 ότι πραγματοποιήθηκαν δοκιμές σύμφωνα με τις προαναφερόμενες οδηγίες κατά τις οποίες χρησιμοποιήθηκε ως καύσιμο τόσο βενζίνη όσο και συμπιεσμένο φυσικό αέριο 7 ότι οι οριακές τιμές τηρούνται με αμφότερα τα είδη καυσίμου ενώ διαπιστώθηκαν χαμηλότερες εκπομπές ρύπων από το φυσικό αέριο 7 ότι, κατά συνέπεια, εξασφαλίζεται ισοδύναμη προστασία του περιβάλλοντος 7 ότι για να εξασφαλιστεί το επίπεδο ασφαλείας που παρουσιάζουν τα κυκλοφορούντα οχήματα, τα κράτη μέλη μπορούν να πραγματοποιούν, περιοδικά, δοκιμές στεγανότητας της εγκατάστασης, υπό πίεση τουλάχιστον ίση προς την πίεση λειτουργίας 7 ότι θα τροποποιηθούν οι σχετικές οδηγίες ώστε να καταστεί δυνατή η παραγωγή οχημάτων που χρησιμοποιούν ως καύσιμο συμπιεσμένο φυσικό αέριο 7 ότι το μέτρο που προβλέπει η παρούσα απόφαση υποβλήθηκε στις 5 Φεβρουαρίου 1998 για γνωμοδότηση στην επιτροπή για την προσαρμογή στην τεχνική πρόοδο, η οποία έχει συσταθεί με βάση το άρθρο 12 της οδηγίας 70/156/ΕΟΚ και ότι η ψηφοφορία δεν κατέληξε στην έκδοση γνώμης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται η αίτηση για εξαίρεση που υποβλήθηκε από το Λουξεμβούργο όσον αφορά την παραγωγή και την διάθεση στην αγορά τύπου οχημάτων κατηγορίας Μ1, όπου χρησιμοποιείται ως καύσιμο το συμπιεσμένο φυσικό αέριο. Άρθρο 2 Η παρούσα απόφαση απευθύνεται στο Μεγάλο Δουκάτο του Λουξεμβούργου. Λουξεμβούργο, 29 Ιουνίου 1998.

[Source: multi_eurlex | Tokens: 2795]